Marele Război Sioux din 1876
Marele Război Sioux din 1876, cunoscut și sub numele de Războiul Dealurilor Negre, a fost o serie de bătălii și negocieri care au avut loc în perioada 1876-1877 între triburile Lakota Sioux și Cheyenne-ii Nordici și guvernul Statelor Unite. Cauza războiului a fost reprezentată de dorința guvernului SU de a obține Dealurile Negre. După descoperirea filoanelor de aur în Dealurile Negre, coloniștii au început să pătrundă pe teritoriile americanilor nativi, iar triburile Sioux și Cheyenne au refuzat cedarea acestora Statelor Unite. În general, armata SU și istoricii plasează triburile Lakota în centrul evenimentelor, în special datorită numărului acestora, însă unii indieni consideră că triburile Cheyenne reprezentau ținta principală a campaniei militare.